《和张阳峰山行诗五首 其五 洞口》
明代·孙承恩

回合连千障，谽谺豁两门。地幽春自老，云护昼长昏。

细路纡吟屐，浮岚袭酒尊。时应猿鹿过，石藓印蹄痕。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。